KLASA: 030-02/23-01/64

Ur. Broj: 2181-179-23-1

Split, 11. svibnja 2023. godine.

Na temelju članka 138. Zakona o zaštiti prirode („Narodne novine“, br. 80/13, 15/18, 14/19, i 127/19), i članka 16. Statuta Javne ustanove za upravljanje zaštićenim dijelovima prirode na području Splitsko-dalmatinske županije „More i krš“, Upravno vijeće Javne ustanove „More i krš“ na svojoj 13. sjednici održanoj 11. svibnja 2023. godine donosi

**ODLUKU**

**O upućivanju prijedloga Plana upravljanja (7014): SREDNJEDALMATINSKI OTOCI I PELJEŠAC**

I.

Prijedlog Plana upravljanja (7014): Srednjedalmatinski otoci i Pelješac (u daljnjem tekstu: Prijedlog Plana upravljanja) upućuje se na javnu raspravu u trajanju od 30 dana.

II.

Javna rasprava i javni uvid u Prijedlog Plana upravljanja iz točke I. održat će se **od 16. svibnja 2023. godine do 16. lipnja 2023. godine.**

III.

Tijekom rasprave, javnosti će biti omogućen javni uvid u Prijedlog Plana upravljanja na adresi Javne ustanove „More i krš“, Prilaz braće Kaliterna 10, 21 000 Split, radnim danom od 09:00 do 12:00 sati.

IV.

Obavijest o provođenju javne rasprave objaviti će se na internetskoj stranici JU „More i krš“.

V.

Odluka o provođenju javne rasprave i Prijedloga Plana upravljanja biti će s danom početka javne rasprave dostupni javnosti i na internetskoj stranici Javne ustanove „More i krš“ <https://moreikrs.hr/>.

VI.

Prijedlozi, mišljenja i primjedbe javnosti mogu se dostaviti na sljedeće načine:

* poštom na adresu: Javna ustanova „More i krš“, Prilaz braće Kaliterna 10, 21 000 Split, s naznakom „Javna rasprava o prijedlogu Plana upravljanja“,
* upisati u knjigu primjedbi koja će biti dostupna na mjestu uvida,
* na e-mail adresu Javne ustanove „More i krš“ info@moreirks.hr.

VII.

Svi prijedlozi, mišljenja i primjedbe koji ne budu dostavljeni u roku i nisu čitko napisani, potpisani imenom i prezimenom fizičke osobe, odnosno nazivom pravne osobe s adresom podnositelja prijedloga ili primjedbe, neće se uzeti u obzir u pripremi izvješća o javnom uvidu.

VIII.

Ova Odluka stupa na snagu danom donošenja i biti će objavljena na službenoj stranici Ustanove.

**PREDSJEDNIK UPRAVNOG VIJEĆA:**

 **Petar Šabić**